65వ భారత జాతీయ చలనచిత్ర పురస్కారాలు
2017 సంవత్సరపు 65వ భారత జాతీయ చలనచిత్ర పురస్కారాల విజేతలను 2018, ఏప్రిల్ 13న ప్రకటించారు. విజేతలకు మే 3న న్యూఢిల్లీలో రాష్ట్రపతి రామ్‌నాథ్‌ కోవింద్‌ బహుమతుల ప్రదానం చేస్తారు.
సి. వి. రెడ్డి
సి. వి. రెడ్డి గా పిలువబడే చప్పిడి వెంకటరెడ్డి ఒక తెలుగు సినిమా దర్శకుడు. 2017 సంవత్సరంలో ఇతడు ఆస్కార్‌ ఇండియా జ్యూరీ ఛైర్మన్‌గా ఎంపికయ్యి వార్తలలో నిలిచాడు.
ఇతడి స్వగ్రామం కడప జిల్లా, కొండాపురం మండలం కోనవారిపల్లి. తల్లిదండ్రులు నారాయణమ్మ, లక్ష్మిరెడ్డి. 1938 జులై 1న జన్మించాడు. వీరికి వ్యవసాయమే జీవనాధారం. మెట్ట భూములు. వర్షం కురిస్తేనే పంటలు సాగయ్యేవి. కొర్ర, జొన్న, పత్తి, శనగ, కుసుమ పైర్లు సాగు చేసేవారు. చిన్నప్పటి నుంచి సామాజిక బాధ్యతతో నడుచుకోవాలనేది ఇతడి ఆశయం. బాల్యంలో ఓనమాలు వీరి వూర్లోనే దిద్దాడు. వీరు ఐదుగురు అన్నదమ్ములు. చివరి సంతానం ఇతడే.